
C^uem  describendum  his  pagellis  suscepi  ranae 
fuscae  organismum,  ea  maxime  ratione  ex  aliis  hujus 
generis  quaestionibus  elegi,  quod  ad  investigandam 
et  cognoscendam  earum  structuram  multa  non  ob- 
stant, etiam  tironibus,  graviora  in  aliis  impedimenta. 
Quae  enim  est  ranarum  natura,  observationis  sim- 
plicitate, et  facilitate  acquisitionis,  tum  etiam  pe- 
culiari quadam  iis  summaque  singularum  partium 
vitalitate  ad  perscrutandam  suam  naturam  maxima 
jam  permovebant  inter  pliysiologos  ingenia,  talisque 
fuit  harum  cognitionum  fructus  et  gravitas,  ut,  quae 
in  iis  inventa  fuerint  nova  multa  nec  prius  cognita, 
ad  ipsa  superiorum  ordinum  animalia  possint  trans- 
ferri. At  vero,  ut  ad  illustranda  alia,  inferiorum 
ordinum  animantia  recte  adhibeantur,  physiologiam 
eorum  quam  diligentissime  prescrutemur,  et  ad  vi- 
vum quasi  resecemus  necesse  est,  ne,  quae  in  aliis 
alia  sint  propria,  confundantur,  et  peculiares  quae- 
dam singuli  organismi  functiones  falso  quodam  jure 

ad  alium  referantur,  cujus  quidem  rei  quanta  sil 
etiam  nunc  difficultas  bene  sciunt  omnes,  qui  multa 
cognoverunt  in  anatomia  comparante  opinionum  in- 
ter clarissimos  viros  discrimina.  Quo  igitur  fre- 
quentiora  instituuntur  cum  ranis  experimenta,  eo 
magis  ad  investigandam  earum  physiologiam  et  fa- 
bricam provocamur,  qua  quidem  sola  cognita,  mo- 
menta et  rationes  aestimare  valemus,  in  quibus  om- 
nis posita  est  earum  a celeris  animantibus  et  simi- 
s \ 

litudo  et  diversitas.  Est  autem  Amphibiorum  clas- 
sis finibus  tam  certis  atque  firmis  a ceteris  segre- 
gata, ut,  quum  a cognitione  animantium  calidi  san- 
guinis transgredi  ad  hanc  velis,  insigne  est,  quan- 
tam invenias  in  iisdem  organis  functionum  diversi- 
tatem. 

Certissimum  amphibiorum,  maximeque  batra- 
chiorum  signum,  quod  inter  hos  et  animalia  per- 
fectiora intercedit,  laxa  est  singularum  functionum 
conjunctio  et  remissius  quoddam  earum  vinculum, 
cujus  auxilio  in  quoque  corpore  vivo  alterum  cum 
altero  organum  est  conjunctum.  Quae  enim  inter 
omnes  jam  physiologos  firma  esse,  nec  dubitanda 
videntur,  nullam  esse  functionem,  quae  et  auxilio  et 
adjumento  omnium  fere  ceterarum  egere  possit, 
quaeque  ceterarum  vi  et  energia  non  afficiatur, 
haec  in  tota  batrachiorum  fabrica  in  partem  modo 
vera  probantur.  Evulso  enim  corde  rana  producit 

vitam,  desumptis  pulmonibus,  respiratione  sublata, 
et,  quae  jam  per  multos  dies  sejuncta  sunt  a cor- 
pore membra,  moventur  et,  recisso  ipso  capite,  hila- 
ris et  vivisectorem  et  physiologum  circumsilit.  At 
vero  non  omnis  organorum  conjunctio,  quanquam 
remissior,  est  soluta,  neque  omnino  potest  negari, 
et  ab  altera  parte  multa  afferri  possunt,  quibus  ne- 
xus quidam  functionum,  et  quaedam  quasi  sympa- 
thia clarissime  probatur.  Vita  enim,  cum  organo 
quodam  primario  corpus  privetur,  sin  etiam  muti- 
lationem  per  breve  tempus  patiatur,  tamen  non  est 
conservanda,  et  quae  variis  anni  temporibus  con- 
gruens reperitur  in  nonnullis  organis  mutatio,  si- 
mili modo  partium  inter  se  consensum  affatim  de- 
monstrat. Talem  invenimus  aetate  et  generatione 
ortam  mutationem:  irritabilitas  in  maribus  semper 
minor,  minuitur  etiam  incipiente  coitus  tempore, 
quum  semen  magis  e sanguine  secernatur,  et  in  , 
vesiculis  reservetur,  cujus  quidem  rei  multa  jam 
Humboldius  x)  noster  pericula  fecit.  Coitus  tem- 
pore maris  anteriores  pedes,  quibus  feminam  am- 
plectitur, summo  robore  vigent,  et  irritato  nervo 
axillari  brachium  vividissime  convellitur,  cum  eo- 
dem tempore  pedes  posteriores  ita  sint  debiles,  ut, 


’)  Humbold  uber  die  gereizte  Muskel-  nnd  Nervenfaser. 
II.  273. 

nervis  cinco  et  argento  tactis,  ne  vestigium  quidem 
motus  observetur,  nisi  ad  genu  usque  nervi  sint 
denudati.  Postquam  autem  post  coitum  ranae  ali- 
menta ceperunt,  posteriorum  pedum  irritabilitas  ma- 
jor est,  quam  anteriorum.  Quae  quidem  omnia, 
cum  varium  demonstrent  et  sensibilitatis  et  irrita- 
bilitatis gradum,  sic  etiam  relationem  quandam  et 
quasi  consensum  inter  singula  indicant  systemata. 
Talis  est  haud  exigua  respirationis  vis  in  totam 
digestionis  fabricam,  quamquam  insigne  est,  quam 
diu  utraque  functione  carere  possit  organismus,  cu- 
jus quidem  anomalitatis  nullam  aliam,  nisi  in  syste- 
mate nervorum  demonstrare  possis  causam. 

Priusquam  in  animalium  serie  cerebrum  om- 
nino absens  et  nervos  diversa  ratione  in  corpore 
distributos  videmus,  jam  cx  ipsa  illius  diminutione 
et  adaucta  nervorum  mole  gravissimum  lioc  nobis 
colligere  licet  argumentum:  esse  commune  quod- 
dam in  perfectioribus  animalibus  sensorium,  et  in 
unum  locum  congregatam  totam  nervorum  mate- 
riem, contra,  in  animalibus  inferioribus,  sicuti  in 
amphibiorum  et  piscium  classibus,  sensorium  com- 
mune magnam  in  partem  oppressum  esse  vel  po- 
tius sublatum,  vitamque  omnem  sensibilem  cerebri- 
que functiones  magis  ad  ipsos  nervos  translatas, 
ita,  ut  partium  potius  quam  totius  corporis  vita  sit 
aestimanda.  Ipsa  vero  ponderis  ratio  inter  cerebri 

et  universi  corporis  molem  quamquam  magna  cen- 
senda, majoris  tamen  momenti  relatio  est  inter  ner- 
vorum crassitiem  eamque  cerebri  portionem,  quae 
a nervorum  originibus  relinquitur,  quae  nobis  qui- 
dem firmior  et  fructuosior  videtur.  Cujus  enim  sen- 
tentiae auctor  multos  jam  ante  annos  Baco  erat 
Verulamensis,  esse  substantiam  medullarem  in  ho- 
mine magis,  quam  in  ceteris  animantibus  uno  cor- 
pore continuatam,  recentioribus  hanc  temporibus  cl. 
Soemmering  copiose  et  perspicue,  ut  semper,  ex- 
posuit 2).  Hoc  etiam  gravissimum  est  momentum, 
quod  totum  corpus  tam  exigua  vi  et  allacritate  ce- 
rebri vigore  afficiatur,  quod  quidem  experimento 
hic  adjiciendo  planius  affirmari  licet. 

Masculo  initio  mensis  Aprilis,  post  coitum  per- 
actum, die  quodam  sereno,  cranium  aperui,  et  de- 
sumpto et  extincto  cerebro  multum  perdidit  sangui- 
nis per  vulnus,  quod,  horis  nonnullis  post,  cruore 
coagulato  et  capitis  galea  reposita,  erat  clausum. 
Vixit  haec  rana  per  tres  dies  et  quum  post  ipsam 
operationem  satis  obstupuerit,  mox  vero,  recens  quasi 
et  inculumis,  se  refecerit,  horas  XIV.  respirationem 
sibi  reservabat  integram,  tum  vero  gulae  motus, 
quos  in  integra  rana  ad  centum  usque  in  sexage- 
sima quaque  horae  partiuncula  numeravi,  ad  septua- 


’)  De  basi  encephali  p.  17. 

ginta  erant  diminuti,  dein  irregulares,  rnagis  magis- 
que interrupti,  ad  quadraginta  denique  decrescentes. 
Altera  vero  die,  cum  jam  vesperasceret,  summa  to- 
tius corporis  lassitudo  et  resolutio,  oculi  alias  irri- 
tamenta adhibito,  clausi  modo,  modo  aperti,  lente 
nunc  hoc  factitantes,  gulae  motus  parvi,  musculo- 
rum usus  debilis  et  infirmis.  Demum  media  tertia 
die  taetano  affectus  mox  se  recollegit,  quamquam 
torpore  quodam  tenebatur,  et  quum  prius  per  tem- 
poris momentum  excitatus  alacer  esset,  nunc  segni- 
ter se  recepit  et  interdum  modo  circumsiliit.  Prae- 
terlapsa denique  die  defunctus. 

Quomodo  igitur  hoc  nostro  casu  respirationis 
vis  energia  cerebri  non  diminuebatur,  sic  etiam  ce- 
tera intestina  ejus  vigore  vix  turbantur,  et  integra 
manet  digestio,  ipsaque  coitus  negotia  sine  mora 
exercet  mas  capite  jam  amputatus  3). 

Inter  tot  experimenta,  quae  de  galvanismi  vi 
in  animantium  nervos  praecipue  in  ranis  facta  sunt, 
insigne  quoddam  Krimeri  hic  afferri  liceat.  Crura 
enim  ranae  sub  campanula  suspensa  per  septem 
dies,  adhibito  galvanismo,  se  moventes  vidit.  Qua- 
lia quum  consideremus  phaenomena,  magna  cum 
verisimilitate  contendere  videtur  Monro,  duas  esse 

3)  Spallanzanis  Versuchc  uber  die  Erzeugung  der  Tliiere 
und  Pflanzen,  iibersetzt  von  Michaelis.  Leipzig  1786. 
pag.  91  — 93. 

in  nervis  energiae  species  distinguendas,  alteram  ad 
cerebrum  transeuntem,  alteram  ipsis  propriam,  nec 
ab  alius  vi  pendentem  4). 

Majoris  vero  momenti  tum  in  respirationem, 
tum  in  ceteras  organismi  functiones  medulla  est 
spinalis,  et  qui  summus  est  inter  singulas  partes 
consensus,  maxime  hac  excitari  videtur,  qua  re 
etiam  ejus  laesione  summae  efficiuntur  turbationes. 
Tale  hujus  rei  experimentum  fecimus:  Ranae  co- 
lumna vertebrarum  media  fere  dissecta  et  filo  me- 
tallico medullae  spinalis  inferiore  parte  exstincta, 
pedes  posteriores  immobiles  extemplo  erant,  omni- 
que  carebant  sensibilitate,  quum  integra  reservata 
esset  corporis  anterior  pars,  nec  mobilitas  ejus,  nec 
, respiratio  laesa  cerneretur.  Dein,  altera  medullae 
spinalis  parte  simili  modo  deleta,  mox  anterius  cor- 
pus eadem  qua  prius  ratione  est  mutatum  et  respi- 
ratio desiit,  quum  in  circuitu  sanguinis  nulla  erat 
mutatio  animadvertenda. 

Cum  vero  tot  tantaque  sint  in  his  questioni- 
bus et  perscrutatione  et  investigatione  quam  dignis- 
sima, nobis  vero  non  talis  data  sit  his  pagellis  scri- 
bendi occasio,  ut,  quae  multis  experimentis  cognita 
in  hac  provincia  habeamus,  describamus,  ea  modo 
explanare  liceat,  quae  cum  omnium  fere  sint  gra- 


*)  Alex.  Monro,  on  the  nervous  system  pag.  27.  33  sq. 

vissiina,  multis  etiam  nunc  obnoxia  jaceant  et  er- 
roribus, et  summis  inter  doctissimos  viros  disputa- 
tionibus. Respirationis  enim  functiones,  quum  alii 
alia  in  his  interpretati  essent,  et  de  vitalibus  exter- 
nisque ejus  officiis  valde  dissensissent,  ejus  modi 
nobis  esse  videntur,  ut  nos  quoque  nostro  quali- 
cunque studio,  multisque  et  institutis  et  repetitis 
experimentis  ad  stabiliendam  et  confirmandam  ea- 
rum cognitionem  recti  aliquid  et  fortasse  novi  con- 
ferre possimus. 


♦ 


* 


Inter  animalia  vertebrata  aves  primum  obtinent 
in  respirationis  vi  et  perfectione  locum,  quas  se- 
quuntur mamalia,  infima  amphibia,  quorum  iterum 
batrachii  postremi,  in  quibus  pulmonum  usus  inter 
primarias  vitae  functiones  minus  necessarius  et  gra- 
vis nobis  videretur,  nisi  omnis  organismi  pars  jam 
in  se  habeat  necessitatis  conditionem.  Nonne  na- 
turae rarissimis  miraculis  adnumeremus,  quum,  omis- 
sis quasi  omnibus  organismi  legibus,  lapide  inclusos 
inveniamus  bufones,  omni  resperatione  omnibusque 
nutrimentis  destitutos,  per  saecula,  tanquam  in  car- 
cere,  reclusos?  At  hic  vitae  status,  summae  cum 
asphyxia  et  somnio  hiberno  similitudinis,  in  expo 

nenda  hac  nostra  causa  minoris  est  momenti.  Sunt 
etiam,  qui  contendant,  ranas  per  longum  tempus 
respiratione  carere  posse,  et  deligatis,  cultroque  ana- 
tomico excisis  pulmonibus,  tres  vel  quatuor  men- 
ses vixisse,  quale  nobis  proposuit  Edwards  experi- 
mentum. Contra  Rudolpbi  noster,  exiguam  recte 
concedens  respirationis  vim,  ligatis  pulmonibus,  par- 
tem qualemcumque  sacci  remanere,  contendebat, 
quae  respirationem  quandam  retineret.  Et  haec 
ejus  contentio  non  indigna  nobis  videtur,  quam  ob- 
servemus. Cum  enim  ipsos  bronchos  deligare  ve- 
limus, quod  solum  satisfaciat,  tale  oriatur  sterni 
immobilis  et  magnorum  ei  subjacentium  vasorum 
vulnus,  ut  vita  hac  sola  causa  valde  diminui  pos- 
sit. Quod  vero  Spallanzani  fecit  experimentum, 
qui  totum  caput  ligatura  circumdedit,  observatio- 
nem praebet  simili  modo  debilem  et  incertam,  quum 
firma  ligatura  medulla  spinalis  facillime  laedatur, 
minus  vero  firma  aditum  quendam,  quamvis  exi- 
guam aeri  praebeat,  qui  jam  ad  reservandam  per 
longum  tempus  vitam  justo  esset  satius.  Certum 
vero  ut  mihi  de  hac  re  constituam  judicium,  ipsius 
laryngis  aperturam  removere  institui,  qua  re  mense 
Augusti,  media  caloris  et  humoris  temperie,  quod 
optimum  his  experimentis  tempus  videtur,  quoque 
vita  ranarum  levissime  reservanda,  tot  suturis  fir- 
missimis utramque  laryngis  cartilaginem  liaemisphae- 

ricam  conjunxi,  ut  rima  omnino  non  possit  aperiri. 
Movebatur  gula  et  aperiebantur  et  claudebantur 
nares  solito  modo,  quamquam  minus  alacres  et  in- 
terrupto ordine;  at  quod  est,  circa  utrumque  co- 
lumnae spinalis  latus,  spatium,  sub  quo,  cute  et 
musculis  abdominalibus  tenuissimis,  pulmones  arcen- 
tur, quorumque  statu  integro  motus  perpetui  obser- 
vantur, quum  aer  et  infunderetur  et  exspiretur,  pres- 
sum hoc  et  collapsum  permanebat. 

Hac  perfecta  operatione  eodem  vase  inclusi  mu- 
tilatam cum  aliis  ranis,  quarum  os  aperueram  alius 
observationis  causa,  de  qua  infra  mentionem  facere 
licebit.  Ilaec  igitur,  quamquam  satis  erat  vivax  nec 
debilis  videbatur,  quarto  die  mortuus  est,  ceteris 
multum  superstitibus.  Sectione  instituta  pulmones 
inveniebantur  compressae,  alimenta,  post  operatio- 
nem in  ventriculo  excepta,  muco  tenaci  obtecta,  et 
in  eodem  reservata,  rima  denique  laryngis  sutu- 
ris omnino  clausa.  Experimenti  repetitio  observata 
recta  confirmavit,  majori  aut  minori  vitae  temporis, 
ex  varia  aeris  temperie,  diversitate. 

Herrifant  haec  anno  1777  instituit  experimenta: 
bufones  tres,  quibus  eadem  fere  cutis  virtus,  gypso 
reclusit,  et  vixisse  eos  illic  octodecim  menses  nar- 
rat. At  aerem  per  gypsum  intrasse  conjiciendum 
est;  Edwards  post  novendecim  dies  eos  viventes, 
ranasque  gypso  reclusas,  aequo  modo  se  habentes 

✓ 

et  solum  per  brevius  tempus  servatas  reperiit,  quo 
vero  apparatu  animalia  ab  aere  non  omnino  esse 
remotas,  jam  eo  conjiciendum,  quod  paucis  horis 
post  mortuae  sint,  si  scatulae,  in  quibus  ranae  gypso 
reclusae  sint,  sub  hydrargyrum  demergantur  5). 

Quae  vero  a nobis  instituta  sunt  supraque ; de- 
scripta experimenta,  si  qualemcunque  in  se  habent 
veritatis  speciem,  quanta  sit  in  ranis  carendae  re- 
spirationis facultas,  satis  demonstrare  possint. 

Nunc  vero,  priusquam  de  ipsa  respirationis 
functione  fusius  disserimus,  organa  ejus  paucis  ab- 
solvemus. Carent  ranae  trachea,  et  infra  laryngem 
statim  incipiunt  bronchi,  perbreves  et  ampli,  qui 
quum  ad  pulmones  pervenerint,  simplici  ore  finiun- 
tur, neque  in  ramos  discedunt.  Ipsos  vero  bron- 
chos nonnulli  naturae  investigatores  ranis  immerito 
abdixerunt,  quum  pulmones  a larynge  initia  capere 
contenderint.  Pulmones,  quum  ad  molem  specte- 
mus, satis  sunt  parvi,  insignis  vero  eorum  ambitus; 
praebent  enim  saccorum  formam  e tenui  membrana 
constantium,  quorum  interna  superficies  praedita 
cellulis  polyaedricis  satis  magnis  et  ex  interna  sac- 
ci lamina  compositis,  nec  interius  clausis.  Initio 
et  in  ampliori  parte  pulmonum  majores  sunt,  mi- 
nores et  rariores  in  apice.  Excedunt  igitur  ambitu 

*)  Edwards  iiber  die  Asphyxio  der  Batrachier,  in  Meckels 
Arcli.  III.  p.  610. 

pulmones  mamalia,  mole  vero  et  cellularum  numero 
ab  iis  superantur.  Multo  minus  quam  pulmones 
animantium,  calido  sanguine  exstructorum  eoque 
abundantium,  vasis  sanguiferis  hos  esse  praeditos, 
jam  forma  et  structura  docet  et  color  pallidissime 
rubescens.  Microscopica  indagatione  faciliter  sangui- 
nis circuitus  et  globulorum  decursus,  vagi  et  cre- 
berrimi, in  perlucidis  membranis  conspiciuntur. 

Nunc  vero  ad  ipsum  in  ranis  respirandi  me- 
chanismum transgrediendum  est,  qui  ab  illo  calido- 
rum animalium  valde  discrepat,  quum  costis  desti- 
tutae sint  et  diaphragmatae,  quorum  potissimum 
auxilio  in  perfectioribus  respiratio  perficitur.  Quum 
vero  jam  illis  careant  organis,  quae  spatium  ad  re- 
cipiendos pulmones  propria  sua  vi  et  energia  ex- 
tendere possunt,  tum  etiam  illae  iis  desunt  vires, 
quarum  auxilio  et  adjumento  organa  thoracis  inspi- 
rationem efficiunt,  quam  quidem  ob  rem  alterius 
cujusdam  functionis  vice  opus  est.  Gulae  motus 
et  universa  totius  respirationis  externa  species  satis 
declarant,  quod  etiam  Cuvierus  verum  esse  doce- 
bat, ranas  devorare  magis,  quam  respirare  aerem. 
Os  enim  conclusum  tenent,  et  dilatato  cavo  ejus 
aer  per  nares,  quorum  apertura  musculis,  tanquam 
annullis,  circumdata  est,  hauritur,  et  contractione 
musculorum  gulae  ossisque  hyoidei  per  laryngem 
in  pulmones  producitur,  quem  quidem  in  ranis  pro- 


cessum 

cessum  Laurentius  in  sua  reptilium  synopsi  sic 
descripsit:  „ pulmone  instructa  sine  diaphragmate  et 
„fere  sine  costis,  at  vicaria  gula,  quae  alternatim 
„ aerem  haurit  et  contracta  in  pulmonem  propellit/* 
Nec  sola  haec,  sed  alio  quodam  motu  omnis  hic 
processus  augetur,  larynx  enim,  a propriis  suis  et 
abdominis  muscidis  anterius  pressus  et  in  cavum 
oris  protrusus,  spatium  ejus  multo  angustius  reddit, 
aeremque,  nullo  alio  relicto  effugio,  per  rimam 
nunc  apertam,  effundi  cogit.  Quo  minus  autem  aer 
in  oesophagum  transeat,  tum  ossis  hyoidei  muscu- 
lorum, tum  propriarum  ejus  librarum  contractione 
impeditur.  Quod  vero  Cuvier  dicit:  instructos  esse 
valvula  quadam,  ne  per  nares  aer  recedat,  quaque 
redeunti  exitus  intercludatur,  omnino  non  concedcn 
dum  esse  videtur.  Neque  enim  ipse  nec  alii  eam 
unquam  conspexerunt,  tum  etiam  videndum  non 
est,  quomodo  illa  valvula,  cum  aeris  jacturam  pro- 
hibeat, non  etiam  impedimento  esse  debeat,  cum 
in  respirationis  negotio,  aer  esset  expellendus.  Ob- 
cluso  enim  ore,  qui  sempiternus  est  in  ranis  inter 
respirationem  status,  sive  universae  prohibeantur 
respirationis  functiones,  sive  pulmones  subtilissimi, 
exceptione  aeris  nimis  aucti,  rumpantur.  Sin  vero 
propriam  illam  valvulam  concedendam  non  cense- 
mus, fateamur  tamen,  necesse  est,  constrictores 
istos  annulatos,  qui  naribus  sunt  affixi,  aut  obclu- 

dere  aut  augere  posse  cavum  ad  cujusvis  functio- 
nis statum.  Quae  autem  in  contractione  gulae  in 
palatum  nititur  lingua,  maxime  ad  hanc  viam  aeri 
obcludendam  eo  magis  idonea  videtur,  cum  priores 
ejus  partes  mento  affixae  contra  fauces  extendun- 
tur. Remota  igitur  lingua  frequentiorem  invenimus 
respirationem,  quum  contracta  pharynge  pars  aeris 
w inspirati  effundatur,  crebrioresque  sunt  et  majores 

motus  et  contractiones  in  narium  constricti  ribus, 

% 

imo  compressa  utraque  regione  pulmonali,  vertebrae 
spinali  vicina,  tota  apertura  illis  musculis  clauditur, 
et  qui  initio  prementi  digito  obsistunt  sacci  pulmo- 
nales mox  recedunt,  quum  aer  per  apertum  laryn- 
gem in  fauces  et  cavum  oris  effundatur. 


* 


* 


Herholdtius  6)  primus  animadvertere  credebat, 
ranas  non  respirare  posse  apertis  oribus,  et  socie- 
tati quae  floret  Parisiis  philomaticae,  cui  sententiam 
suam  examinandam  proposuit,  probabatur.  Quum 
vero  totum  respirationis  in  ranis  processum  diligen- 


*)  Herholdts  Anmerkungen  uber  die  chirurgische  Behand- 
lung  der  Wunden  in  der  Brust.  Koppenbagen  1801. 
pag.  48— -70. 

tius  examinemus,  multum  quidem  turbari  videmus 
apertis  oribus  respirationem,  quum  cavum  oris  pri- 
mum aerem  excipiens  per  laryngem  in  pulmones 
effundit,  totum  autem  negotium  dissolvi  non  patet. 
Quam  autem  rem,  tali  auctoritate  probatam,  sine 
ullo  periculo  credendam  putassem,  nisi  Rudolpbius, 
qui  experimenta  illa  vana  esse  contendebat,  opinio- 
nis suae  gravitate  ad  quaestiones  has  denuo  exa- 
minandas me  permovisset.  Si  igitur  ad  illum  mo- 
dum, quem  Herholdtius  significat,  ranarum  ora  sic 
aperimus,  ut  impedimenti  aliquid  intra  maxillas  in- 
trudamus, ranae  contra  hoc  impedimentum  dimo- 
vendum nituntur,  aut  ipsa  lingua  maxillas  a se  re- 
motas explere  conantur,  sic  quidem  ut  respirationis 
facultas  aut  omnino  aut  maximam  quidem  in  par- 
tem restituatur , multumque  dubii  contra  experi- 
menti probalitatem  relinquatur.  Removendam  igi- 
tur censebam  maxillam  totam  inferiorem  cum  lin- 
gua ei  adherenti,  et  sanguinis  jacturam  nimis  gran- 
dem veritus,  ligaturis  circumdedi  utrumque  maxil- 
lae inferioris  ramum  partesque  molles,  quibuscum 
sunt  conjuncti,  quam  quidem  cautionem  minus  ne- 
cessariam postea  intellexi.  Gulae  reliquiae  et  os 
hyoideum  movebant  se  ratione,  qua  jam  erant  so- 
liti , quamquam  nullus  inde  respirationi  fructus, 
magnis  vero  intervallis  aperiebant  rimam,  et  laryn- 
gem aut  valde  retrahebant  aut  rursus  apertum  pro- 

pulsabant.  Diversa  haec  processus  repetitio,  frequen- 
tior  initio,  rarior  postea;  et  sic  per  hebdomadem  et 
quae  erant  supra,  vivebant.  Quum  vero  incisuris  in 
utroque  culunmae  vertebralis  latere,  pulmones  de- 
nudassem, semper  eos  collapsos  inveni,  et  aeris  exi- 
gua copia  repletos.  Quae  liic  reperimus,  si  cum 
iis  componamus,  in  quibus  respiratio  suturis  rimae 
laryngis  omnis  erat  remota,  concedere  debemus, 
magna  fuisse  inter  vitae  spatia  discrimina,  et  quum 
supra  utriusque  generis  ranas  cumunicassem,  aequa 
inter  eas  vitae  conditione,  negandum  non  erit,  va- 
riam fuisse  respirationis  rationem,  cui  diversa  adtri- 
buenda  sint  vitae  spatia.  At  certe  in  his  etiam 
respiratio  imperfecta  modo  esse  potuit,  nam  pul- 
mones non  nisi  parvam  aeris  particulam  accipie- 
bant, quum  solum  in  larynge  et  in  bronchis  reno- 
varetur, et  nullo  modo  tantam  ejus  copiam  exce- 
pissent, ut  aeque  ac  in  statu  incolumi  pulmones 
compleri  et  extendi  possint,  eo  certe  carente  vi- 
gore, quo  aer  tanta  mole  in  eos  propelli  queat, 
quae  omnia  accuratiori  quadam  de  respirationis  pro- 
cessu disquisitione  magis  perspicua  redduntur. 

Pristino  tempore  respirationis  copia  motibus  gu- 
lae numerabatur,  quam  ob  rem  batrachios  putabant, 
in  respirationis  numeris  diversos  esse  a ceteris  fri- 
gidis animantibus,  quum  in  cetero  tam  humili  vitae 
statu  nullam  aliam  cognoscere  possimus  conditionis 

ab  illis  diversitatem.  Recte  jam  Hallerus  expo- 
suit, rariorem  esse  in  frigidis  quam  in  calidis  re- 
spirationem,  et  quae  de  hac  re  disseruit*  Humbol- 
diits  7),  lugendum  est,  ne  clarius  sint  exposita,  cum 
dictionis  errore,  quae  vir  clarissimus  certe  perlu- 
cide, ut  solet,  exposuit,  depravabantur.  Contradictio- 
nem autem , (piam  in  Halleri  opinione  multi  cum 
Towsonio  8)  cognoscere  putabant,  errore  quodam 
in  respirationis  cognitione  orta  videtur,  cum  jam 
Rudolphius  recte  primus  cognovisset,  non  esse  gu- 
lae motus,  quibus  respirationis  mensio  constitui  pos- 
sit, sed  solis  narium  motibus,  qui  diversam  omni- 
no hujus  rei  rationem  reddunt,  quorumque  haec  a 
nobis  experimenta  instituta  sunt. 

Utramque  narem  sic  consuebam,  ut  aeri  via 
omnis  obcluderetur,  et  respiratio  per  os  cogeretur. 
Hoc  aperiebant  ranae  simul  cum  glottide  iterum 
iterumque,  tum  clausum  manebat  et  gula  strictior, 
qufun  solet,  palato  adprimebatur,  quod  tam  diu  re- 
petebant, usque  dum  ad  inspiratae  aeris  renovatio- 
nem os  aperiebatur.  IIoc  in  processu,  ut  clarius 
pulmones  inspicere  possim,  denudavi  eos  more  so- 
lito, et  in  quocunque  oris  hiatu  collapsos  eos  in 


7)  Ueber  die  gereitzte  Muslcelfaser.  Band  II.  p.  279. 

")  Towson  observationes  physiologicae  de  amphibiis.  Pars 
Imo.  Golling.  94. 

veni,  occluso  autem  ore,  repletos  et  crescentes  et 
decrescentes  ad  singulos  gulae  motus.  Aperiebatur 
autem  os  ter  vel  quater  in  sexagesima  quaque  ho- 
rae parte.  Cujus  quidem  rei  processu  multa  nobis 
in  respiratione  ranarum  cognoscenda:  credendum 
enim,  illos  oris  hiatus  motus  vicem  explere,  quem 
in  naribus  cognoscere  solemus , qui  sexies  vel  decies 
in  quaque  minuta  repetitur,  et  si  numerus  utriusque 
non  inter  illos  convenit,  eo  adtribuendum  est,  quod 
hiatuum  ad  respirationem  usus  contra  naturae  leges, 
ideoque  difficilior  est.  Quum  vero  ranae  cavum 
oris  aere  impleverint,  contractione  hujus  spatii  ille 
partim  modo  nec  omnino  in  pulmones  impellitur, 
nam  illa  contractio  non  sic  perfici  potest,  ut  nihil 
spatii  relinquatur.  Aer  in  pulmonibus  desoxidatus, 
et  in  cavum  oris  revertens,  miscetur  cum  reliquiis, 
qui  processus  tam  diu  repetitur,  quam  respirationi 
prorsus  non  idoneus  et  inutilis  per  ap-ertum  os  vel 
nares  evellatur,  et  cum  alio  mutetur.  — Jam  enim 
in  recentibus  nec  turbatis  hujus  generis  animanti- 
bus invenimus,  esse  quandam  diversitatem  in  gulae 
motibus  sic,  ut,  quum  nonnulli  fuerint  regulares, 
mox  sequantur  alii  discrepantes  et  fortiores,  et  tunc 
solum  nares  moventur,  perfectumque  perficitur  ex- 
spirationis et  inspirationis  genus. 

Quanta  autem  propria  vi  pulmones  aeris  ex- 
pressionem efficiant,  difficilimum  est  distincta,  fibrae 

enim  musculares  in  iis  non  conspicuuntur,  tamen 
ab  pulmonum  et  contractionem  et  tumesientiam  ex- 
tra abdominis  nisum  non  abjudicanda  iis  esse  videtur, 
quanquam  musculi  abdominales  et  quibus  pulmo- 
nes circumdantur  intestina,  summum  hujus  rei  ne- 
gotium in  se  suscepisse,  patet.  Quod  vero  in  ra- 
nis pulmones  aperto  abdomine  non  collabuntur, 
laryngi  maxime  adscribendum , cujus  cartilagines 
sphaericae,  gloltidem  formantes,  melius  aeris  vi, 
quam  mammalium  tendinea  glottis,  mobilisque  epi- 
glottis, obstant,  et  si  pulmonem,  aere  turgentem,  acu 
aperire  velis,  statim  collabatur.  Quibus  refutatur 
Blumenbachius,  9)  qui  peculiarem  vim  amphibio- 
rum pulmonibus  adscribit:  „ab  altera  enim  parte, 
„ inquit,  pulmonibus  singularis  concessa  est  praero- 
gativa, tonus  nempe  et  energia  peculiaris,  cujus 
„ virtute  aperto  etiam  thorace,  esti  externo  expositi 
„sunt  aeri,  turgentes  tamen  et  stabiles  se  sussti- 
„nere  possint,  cum  mammalium  conria  pulmones, 
„ simulae  sternum  remotum,  et  thoracis  eavilates 
„ apertae  fuerint,  collabantur  et  desideant. “ 

Mechanica  vero  respirationis  explicatio,  quan- 
quam ad  liaec  animalium  genera  magis  quam  ad 
perfectiorum  fabricam  quadret,  milii  quidem  idonea 
non  videtur,  cum  pulmones,  qui,  vel  aperio  abdo- 

8)  filumenbach  specim.  physiolog.  compar.  Imo.  p.  13. 

mine,  in  exspirando  contrahuntur,  vim  quandam 
sibi  prtfpriam  demonstrent,  non  illam  quam  Blu- 
menbacliius  peculiarem  iis  tribuit,  sed  quam  com- 
munem habent  cum  perfectioribus  animalium  gene- 
ribus. Non  enim  injuste  instinctum  quendam  na- 
turae concedimus,  qui  animalia  calidi  sanguinis 
thoracem  suo  tempore  dilatare,  et  ranas  glottidem 
patefacere  docet,  at  mechanico  impetu  opus  esse 
Inue  processui,  per  se  patet. 

Quum  reputemus,  ranas  mixtione  solum  arte- 
riarum et  venarum  sanguinis  ali,  et  exiguam  modo 
hujus  partem  in  quoque  circuitu  ad  pnlmones  duci, 
ad  quem  non  semper  aer  atinosphaericus  omnino 
purus  intrat,  mirandum  non  erit,  quod  ranae  per 
tot  temporis  spatium  respiratione  carere  possint. 
Quibus  omnibus  satis  demonstratur,  batrachiis  nullo 
modo  majorem  esse  respirationis  perfectionem,  qua- 
lem in  ordine  vertebratorum  habere  possint. 

Quam  vero  lentus  in  iis  sit  desoxydationis  pro- 
cessus, Blumenbachii  experimento  perspicitur;  in- 
clusit hic  alteri  campanulae  duos  passeres,  alteri, 
ejusdem  capacitatis,  totidem  ranas  eodem  tetnpore, 
quarum  atmosphaera  eo  momento,  quo  passeres  in 
suo  aere  jam  perierunt,  parum  erat  mutata,  ita  ut 
neque  cerae  flamma,  neque  ardentes  prunae  in  ip- 
sam demersae  statim  extinctae  fuerint.  Longeque 
tardius  obeunt  batrachii  vacuo  antliae  pneumaticae 
inclusi.  * * 

Quae  vero  in  hoc  argumento  de  cutanea  re- 
spiratione, ah  aliis  alia,  inulta  cum  verisimilitatc  sint 
disputata,  cum  per  se  gravia  sint,  nec  sumina  in 
his  animantibus' adtenlione  indigna,  a me  quidem, 
cpialis  est  horum  studiorum  difficultas,  accuratius 
perspecta  non  esse,  aequo  animo  confiteor.  Cum 
enim  haec  res  multorum  mihi  etiam  nunc  expe- 
rimentorum egere  videatur,  in  aliud  quoddam  tem- 
pus, idque  mihi  magis  opportunum,  relinquendam  cen- 
sebam, quum  jam,  quae  Rudolphius  noster  contra 
auctoritatem  virorum,  in  hac  nostra  provincia  non 
ignobilium,  disputavit,  summam  nobis  hic  commen- 
dent et  investigationis  et  sententiae  diligentiam. 

Negandum  quidem  non  est  cutaneas  actiones, 
maximi  in  organismo  momenti,  vel  totas  dissolutas, 
vel  magnam  in  partem  diminutas,  summas  perficere 
in  ranis  vigoris  et  vitalitatis  turbationes.  Quum 
enim,  solito  more  dissolutis  maxillis,  aut  larynge  su- 
turis concluso,  corpus  massa  quadam  sublinissem, 
aut  ad  caput  usque  aquae  immisissem,  paucas  modo 
horas  vitam  servare  potui. 

Jam  Spallanzani  observabat,  gasum  parari  car- 
bonicum,  cum  cutis  animalium  cum  aere  in  con 
tactum  venisset;  idem  repetierunt  Edwards  et  Che- 
villot,  qui  satis  magnam  ejus  copiam  invenerunt. 

hi  ipsis  partibus  a corpore  resectis  hanc  fun- 
ctionem cutis  subit.  Humboldius  noster  pedes. 

([iri  in  oxygenio  jacti  erant,  post  horas  CXXX  pa 
riter  irritabiles  reperiit,  ac  in  atmosphaerico  aere 
et  in  gaso  hydrogenico  XLVIII  horas  reservati 
sunt.  Notatu  vero  dignissimum  Krimeri  1 °)  experi- 
mentum, qui  sex  pedes  ranarum  superius,  in  ipso 
nervo,  hio  argenteo,  et  inferius  ferreo  armatos  sub 
campanula  oblonga,  et  pneumatice  clausa  suspen- 
dit, cujus  volumen  erat  XLIV  □ n.  Superiore  carri- 
panulae  parte  fdus  argenteus  permeavit,  inferio- 
rem, hydrargyro  clausam,  intravit  ferreus  ad  vol- 
taicam  columnam,  e quatuor  paribus  exstructam. 
Quamquam  pedes  sicci  erant  illati,  madida  nunc 
inveniebatur  superficies,  et  in  prioribus  tribus  die- 
bus, quum  per  quartam  horae  partem  galvanismo 
percussi  erant,  tricesimam  fere  aeris  partem  re- 
sorptam  et  in  gasum  carbonicum  mutatam  reperiit. 
Quarto  die  galvanismi  uso  pedes  convulsos,  sexto 
extensos  modo,  octavo  denique  vix  se  moventes 
invenit.  Adbibito  eudiometro  observatum  est,  per 
octo  has  dies,  quindecim  a centum  partibus  oxy- 
genii  in  gasum  carbonicum  mututas  esse. 


10)  Kriuier  pbysiolog.  Versucb.  II.  pag.  21. 


Naius  sum  ego  Ludovicus  Berg  anno  hujus 
saeculi  septimo,  Fordoniae,  Borussiae  Occidentalis 
oppido,  patre  Samuele,  mercatore,  matre  Rosa  e 
Gente  Flatoviana,  veteri  fidei  addictus.  Primis 
literarum  rudimentis  domesticos  intra  parietes  im- 
butus, octavo  vitae  anno  Vratislaviam  me  contuli, 
ibique  Gymnasii  Fridericiani  institutioni  traditus 
sum,  quod  tuin  b.  Keislcr  rectore  florebat,  et  stu- 
diis, quae  literis  academicis  viam  sternunt,  per  sep- 
tem annos  vacavi.  Examine  maturitatis  superato, 
a.  1827  ab  III.  Schultz,  Rectore  magnifico,  civibus 
Universitatis  literariae  Vratislaviensis,  absque  111. 
Vvendt,  facultatis  decano  maxime  spectabili,  medi- 
cinae studiosis  adseriptus  sum.  Per  triennium  cla- 
rissimorum virorum  his  scholis  interfui: 


111.  Wachler  de  Historia  £t  civili  et  literaria. 
111.  StelTeus  de  Physica.  111.  Branis  de  Logica.  III. 
Glocker  de  mineralogia.  111.  Trevirani  et  111.  J Jen- 
scliel  de  Botanica.  111.  Fischer  de  chemia.  IU. 
Oltonis  de  anatomia  humana  et  animali  tum  phy- 
siologica tum  pathologica.  Cei.  Goeppert,  de  offi- 
cinarum plantis.  Cei.  Hemprich  de  pathologia  ge- 
nerali. 111.  Benedict  de  chirurgia,  de  fasciis  et 
instrumentis.  111.  Remer  et  111.  W endt  de  patholo- 
gia et  therapia  speciali,  cel.  Remer  filii  de  audi- 
tus morbis.  Cel.  Hayn  de  mulierum  morbis.  Nec 
non  instituta  clinica  ab  111.  Remer,  111.  Benedict 
moderata  frequentavi. 

Mense  deinde  Aprili  anni  1S30  Universitatem 
literariam  Berolinensem  adii,  ubi  ab  111.  Ilegelo  t. 
t.  Rectore  magnifico,  ab  111.  Wagner  decano  maxi- 
me spectabili,  in  civium  academicorum  numerum 
receptus  sum,  et  operam  dedi  his  legentibus:  111.  Jiing- 
ken  de  Chirurgia,  Akiurgia  ot  de  oculorum  morbis 
III.  Busch  et  111.  Kluge  de  arte  obstetricia,  clinicis 
usus  sum  Illustrissimorum  Bartcls,  Hufeland,  Busch, 
Jiingken,  Rust,  WolfT. 

Quibus  praeceptoribus,  viris  illustrissimis,  do 
ctissimis,  quum  omnibus  gratias  et  debeam  el  agam 


maximas,  viri  praesertim  clarissimi  Jiingken  bene- 
volentiam expertus  sum,  cujus  quum  ad  interiorem 
consuetudinem,  singulari  quadam  fortuna,  admitti 
mihi  contigerat,  in  regendo  studiorum  meorum 
cursu  optime  de  me  meritum  grato  animo  semper 
colebo. 

i 

Nunc  vero  rite  tentatus  et  rigorose  examina- 
tus, ut  disseri atione  thesibusque  defensis,  summis 
orner  in  Medicina  et  Chirurgia  honoribus  spero  et 
opto. 

i. 


T H E S E S. 

1.  Non  sunt  peculiares  oculorum  morbi. 

2.  Medicus  medicamentum  grave. 

3.  Caloris  causa  est  nervorum  actio. 

4.  Amphibiorum  pulmones  peculiari  vi  non  gaudent. 

5.  Nullius  morbi  medicamen  specificum. 


